Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 17.02.2015

 

S p r á v a
z kontroly splnenia nápravných opatrení, vyplývajúcich zo Správy z kontroly útvaru komunikácie, kultúry, športu, mládeže a voľného času MÚ B-NM              – referát kultúry a športu, schválených MZ MČ B-NM dňa 11.06.2013
_________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------
Mgr. Marek Tettinger
vedúci útvaru komunikácie, kultúry, 
športu, mládeže a voľného času MÚ B-NM   

Február 2015

Návrh uznesenia	

Miestne zastupiteľstvo  

schvaľuje  

Správu z kontroly splnenia nápravných opatrení, vyplývajúcich zo Správy z kontroly útvaru komunikácie, kultúry, športu, mládeže a voľného času MÚ B-NM – referát kultúry a športu, schválených MZ MČ B-NM            dňa 11.06.2013

a/  s pripomienkami

b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na II. polrok 2014, schváleného  Miestnym zastupiteľstvom MČ B-NM  uznesením     č. 22/04 dňa 3.6.2014 a v súlade so Zásadami kontrolnej činnosti samosprávy        MČ B-NM, miestny kontrolór s pracovníkmi útvaru kontroly vykonal kontrolu splnenia nápravných opatrení, vyplývajúcich zo Správy z kontroly útvaru komunikácie, kultúry, športu, mládeže a voľného času MÚ B-NM – referát kultúry a športu, schválených   MZ MČ B-NM dňa 11.06.2013.
Cieľom kontroly bolo preveriť splnenie prijatých nápravných opatrení na odstránenie zistených nedostatkov, vyplývajúcich zo Správy z vykonanej kontroly útvaru komunikácie, kultúry, športu, mládeže a voľného času MÚ B-NM – referát kultúry a športu, ktorá bola prerokovaná a schválená na 17. zasadnutí MZ MČ B-NM         dňa  11.6.2013 a uznesením č. 17/05 B boli uložené  tri nápravné opatrenia :
 
1. Pri čerpaní výdavkov v oblasti kultúry a v oblasti športu dodržiavať programové rozpočtovanie a pri zaraďovaní finančných operácií podľa ekonomickej klasifikácie rozpočtovej klasifikácie postupovať v súlade s Metodickým usmernením MF SR a jeho dodatkov.
                                                                                               Z : vedúci útvaru
                                                                                               T : ihneď

2. Zabezpečiť prenájom športovísk v Školák klube zdravia a pohybu na základe dohody o podmienkach poskytnutí priestorov a prípadného poistenia športovísk   a účastníkov športových aktivít.
                                                                                                Z : vedúci útvaru
                                                                                                 T : ihneď

3. Pri výbere poplatkov v Školák klube zdravia a pohybu postupovať v súlade so zák. č. 431/2002 Z.z. o účtovníctve v znení n.p..
                                                                                                  Z : vedúci útvaru
                                                                                                  T :  ihneď   

S p r á v a 
z kontroly splnenia nápravných opatrení, vyplývajúcich zo Správy z kontroly útvaru komunikácie, kultúry, športu, mládeže a voľného času MÚ B-NM – referát kultúry a športu, schválených MZ MČ B-NM dňa 11.06.2013
___________________________________________________________________

	Miestny kontrolór mestskej časti Bratislava - Nové Mesto s pracovníkmi útvaru kontroly vykonal na základe plánu kontrolnej činnosti útvaru miestneho kontrolóra              MČ B-NM na II. polrok 2014, schváleného uznesením MZ MČ B-NM č.22/04          dňa 3. júna 2014 a v súlade so Zásadami kontrolnej činnosti samosprávy MČ B-NM kontrolu splnenia nápravných opatrení, vyplývajúcich zo Správy z kontroly útvaru komunikácie, kultúry, športu, mládeže a voľného času MÚ B-NM – referát kultúry a športu, schválených MZ MČ B-NM dňa 11.06.2013
	Cieľom kontroly bolo preveriť splnenie prijatých nápravných opatrení na odstránenie zistených nedostatkov, vyplývajúcich zo Správy z vykonanej kontroly útvaru komunikácie, kultúry, športu, mládeže a voľného času MÚ B-NM – referát kultúry a športu, ktorá bola prerokovaná a schválená na 17. zasadnutí MZ MČ B-NM dňa  11.6.2013 a uznesením č. 17/05 B boli uložené  tri nápravné opatrenia :
 
1. Pri čerpaní výdavkov v oblasti kultúry a v oblasti športu dodržiavať programové rozpočtovanie a pri zaraďovaní finančných operácií podľa ekonomickej klasifikácie rozpočtovej klasifikácie postupovať v súlade s Metodickým usmernením MF SR a jeho dodatkov.
                                                                                               Z : vedúci útvaru
                                                                                               T : ihneď

2. Zabezpečiť prenájom športovísk v Školák klube zdravia a pohybu na základe dohody o podmienkach poskytnutí priestorov a prípadného poistenia športovísk   a účastníkov športových aktivít.
                                                                                                Z : vedúci útvaru
                                                                                                 T : ihneď

3. Pri výbere poplatkov v Školák klube zdravia a pohybu postupovať v súlade so zák. č. 431/2002 Z.z. o účtovníctve v znení n.p..
                                                                                                  Z : vedúci útvaru
                                                                                                  T :  ihneď   

	Stav splnenia uložených nápravných opatrení bol zisťovaný nepriamou kontrolou, t.j. štúdiom predložených dokladov, dotýkajúcich sa činností, súvisiacich     s predmetom kontroly. Porovnaním zisteného skutočného stavu so stavom požadovaným bolo zistené nasledovné :

k bodu 1/

	Programové rozpočtovanie v podmienkach územnej samosprávy bolo             s účinnosťou od 1.9.2009 zavedené novelou zákona č. 324/2007 Z.z, ktorým sa mení    a dopĺňa zákon č. 583/2004 Z.z. o rozpočtových pravidlách územnej samosprávy      a o zmene a doplnení niektorých zákonov v znení zákona č. 611/2005 Z.z.  Programový rozpočet je založený na plánovaní, rozpočtovaní a hodnotení s dôrazom na výsledky a efektívnosť vynakladania rozpočtových prostriedkov. Je tvorený programami, ktoré sa môžu deliť na  podprogramy, resp. iné prvky. 
	Preverením dodržiavania programového rozpočtovania pri čerpaní výdavkov  v hotovosti a bezhotovostne v oblasti kultúry a v oblasti športu na základe náhodného výberu účtovných dokladov neboli zistené nedostatky. Výdavky na kultúrne akcie boli čerpané z rozpočtu "kultúra - podprogram 7.5." a výdavky, súvisiace so športovými akciami,  boli čerpané z rozpočtu  "šport - podprogram 7.1.". 
	V prípade fa č. 146/13 za tlač vizitiek  fy Exclusive  Garden s r.o., BA v sume 168,80 € bolo zistené, že vizitky boli rozdávané v rámci akcie - rozdávanie cibuliek tulipánov, obyvateľom MČ B-NM v dňoch 4.-6.11.2013. Darovacou zmluvou             č. 264/2013 darca Exclusive Garden s r.o., BA daroval MČ B-NM  nepeňažný dar - 100 000 ks tulipánových cibuliek, určených na výsadbu v MČ B-NM. 
	
	Vecné vymedzenie bežných výdavkov obsahuje ekonomická klasifikácia výdavkov, ktorú ustanovuje Metodické usmernenie MF SR č. MF 010175/2004-42     v znení dodatkov, vydané podľa § 4 ods. 4 zákona č.523/2004 Z.z. o rozpočtových pravidlách verejnej správy a o zmene a doplnení niektorých zákonov v znení n.p..
	Kontrolou, zameranou na dodržiavanie povinnosti uplatňovať ekonomickú klasifikáciu rozpočtovej klasifikácie pri čerpaní výdavkov v oblasti kultúry a športu, vykonanou spôsobom náhodne vybraných účtovných dokladov, neboli zistené nedostatky. Bolo preverené čerpanie výdavkov v hotovosti v súvislosti so zúčtovaním preddavkov na nákup drobného tovaru, ako aj čerpanie výdavkov bezhotovostne, t.j. dodávateľské faktúry vrátane príloh, kde bol dodržaný postup podľa uvedeného Metodického usmernenia MF SR a finančné operácie boli zaradené v súlade s nim.
	Na základe vyššie uvedených skutočností, kontrolná skupina konštatuje, že prijaté nápravné opatrenie bolo v rámci preverovaného obdobia splnené. 

k bodu 2/

Kontrolou zabezpečenia prenájmu športovísk v Školák klube zdravia a pohybu bolo zistené, že evidencia klubových a externých členov je vedená v Knihe návštev členov zariadenia, kde je uvedené číslo klubovej karty, meno, priezvisko a adresa návštevníka, dátum a podpis registrácie. Zároveň sú predložené nájomcovi spracované a realizované podmienky využívania priestorov Školák klubu zdravia a pohybu, kde je vymedzená zodpovednosť za škody v znení:
„Nájomca svojím podpisom preberá za seba zodpovednosť za plnenie povinností, vyplývajúcich z platných právnych predpisov a noriem na úseku zdravia, požiarnej ochrany, ochrany majetku a hygienických predpisov. Prípadné škody na zdraví a majetku počas trvania prenájmu v plnom rozsahu znáša nájomca. Nájomca sa zaväzuje dodržiavať všetky platné bezpečnostné predpisy, prevádzkový poriadok Školák klubu, používanie správnej športovej obuvi a odevov a dbať na pokyny službukonajúceho pracovníka“. 
	Podpisom uvedeného prehlásenia nájomca preberá na seba plnú zodpovednosť za spôsobené škody na zariadení a prípadne poškodenie svojho zdravia počas trvania prenájmu športových zariadení.
Na základe odporučenia kontrolnej skupiny bola preverená možnosť prípadného poistenia športovísk a účastníkov športových aktivít. Na základe výberového konania, podľa zákona č.25/2006 Z. z. o verejnom obstarávaní a o zmene a doplnení niektorých zákonov, sa uskutočnilo dňa 11.2.2014 vyhodnotenie ponúk s vypracovaním zápisnice na poistenie prevádzkovej zodpovednosti za škodu. Víťaznú ponuku podala firma Alianz – Slovenská poisťovňa, a. s. v čiastke 1.350,– € ročne po zľave. Poistná zmluva bola uzatvorená dňa 13.5.2014.
	Podľa vyššie uvedených skutočností kontrolná skupina konštatuje, že splnením prijatých úloh prevádzkovania prenájmu priestorov Školák klubu zdravia     a pohybu prijaté nápravné opatrenie bolo v rámci preverovaného obdobia splnené.

k bodu 3/

	Kontrolou zabezpečenia výberu poplatkov a členských príspevkov bolo zistené, že poverený pracovník Školák klubu zdravia a pohybu každého záujemcu o prenájom športoviska oboznámi s platným cenníkom a po oznámení doby nájmu vypočíta nájomcovi cenu za prenájom. Po prevzatí finančnej čiastky, túto zaeviduje do pokladničnej knihy a nájomcovi vydá príjmový doklad tak, aby platiaci             dostal originál pokladničného dokladu. Úhrady poplatkov za prenájom vonkajších priestorov /hokejové ihrisko a osvetlenie, veľké asfaltové ihrisko a osvetlenie, ihrisko beachvolejbalové/ a poplatkov za prenájom vnútorných priestorov /posilňovňa, stolný tenis, telocvičňa na aerobic, prenájom na kultúrno-spoločenské podujatie, squashová herňa/ a členských príspevkov sú hradené nájomníkmi v súlade s platným cenníkom zariadenia. Úhrady prehľadne denne eviduje v Pokladničnej knihe a na základe tejto evidencie koncom každého mesiaca bežného roka zodpovedný pracovník Školák klubu zdravia a pohybu spracuje Sumár príjmov, ktorý odkonzultuje a skontroluje      s príslušným pracovníkom útvaru komunikácie, kultúry, športu, mládeže a voľného času MÚ B-NM – referátu kultúry a športu. Až po uskutočnenej kontrole a porovnaní príjmových dokladov s pokladničnou knihou finančnú čiastku za prenájom odovzdá do pokladne miestneho úradu. 
	Kontrolná skupina overila spôsob a manipuláciu s finančnými čiastkami a zistila, že napr. príjmový doklad č. 359/14 na meno Emil P. v čiastke 4,00 €, vydaný v apríli 2014, plne súhlasí s evidenciou v pokladničnej knihe. Evidencia, vedená v pokladničnej knihe pod č. 375/14 v sume 4,00 € na meno  Monika M. je súhlasná s príjmovým dokladom.
Mesačné odovzdávanie finančnej hotovosti bolo preverené na pokladničnom doklade č.1330, vydanom v čiastke 202,00 € za IV. mesiac 2014, ktorý bezo zvyšku súhlasí s podkladmi z učtárne MÚ B–NM. Vykonanou kontrolou a porovnaním údajov v pokladničnej knihe s pokladničnými dokladmi neboli zistené finančné rozdiely. Náhodnou kontrolou správnosti účtovaných poplatkov neboli zistené nedostatky.
	Na základe vyššie uvedených skutočností, kontrolná skupina konštatuje, že prijaté nápravné opatrenie, a to pri výbere poplatkov v Školák klube zdravia a pohybu postupovať v súlade so zákonom č. 431/2002 Z.z. o účtovníctve v znení n.p. bolo      v rámci preverovaného obdobia splnené. 

Z á v e r :

		Na základe zistených skutočností kontrolná skupina konštatuje, že prijaté nápravné opatrenia na odstránenie nedostatkov, schválené uznesením MZ MČ B-NM č.17/05 zo dňa 11.06.2013, boli splnené v požadovanom termíne. Priamou a nadväzne nepriamou kontrolou – t. j. štúdiom predložených písomných materiálov možno konštatovať, že pri čerpaní výdavkov v oblasti kultúry a v oblasti športu je dodržiavané programové rozpočtovanie a pri zaraďovaní finančných operácií podľa ekonomickej klasifikácie rozpočtovej klasifikácie sa postupuje v súlade s Metodickým usmernením MF SR a jeho dodatkami. Prenájom športovísk v Školák klube zdravia   a pohybu je riešený na základe dohody o podmienkach poskytnutí priestorov            a je zabezpečené poistenie športovísk a účastníkov športových aktivít. Pri výbere poplatkov v Školák klube zdravia a pohybu sa postupuje v súlade so zákonom          č. 431/2002 Z.z. o účtovníctve v znení n.p..